แฟนมีเลือดสีแดงสดเป็นหยดน้อยๆปนมากับปัสสาวะ2วัน เมื่อวานกับวันนี้ (พบจาการเข้าห้องน้ำอย่างเดียว ไม่ได้เกื้อนชั้นใน) ก่อนหน้านี้ประมาณ5-6วัน มีเพศสัมพันธ์(ไม่ได้สอดใส่ อาจจะมีถูบ้างแต่ไม่มีการสอดใส่เลย)และหลั่งนอกทุกครั้ง แฟนไม่เคยมีอะไรสอดใส่เข้าไปเลย และเมื่อวาน ได้มีเพศสัมพันธ์กันอีกครั้งแต่ไม่มีการสอดใส่ จึงใช้นิ้วสอดใส่เข้าไปครั้งแรก แบบนี้ถือว่าเป็นเลือดล้างหน้าเด็กมั้ยครับหรือว่าเกิดจากเยื่อพรมจรรย์ขาดครับ
สวัสดีค่ะ หากมีเพศสัมพันธ์ โดยมีแค่การถูไถภายนอก ไม่ได้มีการสอดใส่เข้าช่องคลอด และไม่ได้มีการหลั่งน้ำอสุจิไปโดนปากช่องคลอด โอกาสที่จะตั้งครรภ์ก็ไม่มีค่ะดังนั้น เลือดที่ออกจากช่องคลอดเมื่อวานกับวันนี้ จึงไม่ใช่เลือดล้างหน้าเด็ก แต่อาจเป็นเลือดที่เกิดจากการบาดเจ็บของเยื่อบุช่องคลอด จากการที่ใช้นิ้วสอดใส่เข้าไปในช่องคลอดได้ค่ะ ทั้งนี้ หากเลือดออกแค่เป็นหยดๆ เล็กน้อย ก็ไม่ได้อันตรายอะไร ในที่สุดก็จะหยุดไหลไปได้เองค่ะ หรือหากอยู่ในช่วงกึ่งกลางของรอบเดือน เลือดที่ออกก็อาจเป็นเลือดออกในช่วงไข่ตกก็ได้ค่ะแนะนำควรสังเกตอาการไปก่อน หากเลือดออกไม่กี่วันแล้วหายไป ก็ไม่ได้ถือว่าผิดปกติหรืออันตรายอะไรค่ะหลังจากนี้ หากจะมีเพศสัมพันธ์บ่อยๆ และกังวลเรื่องการตั้งครรภ์ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ค่ะ